**НУ“СВЕТИ ПАИСИЙ ХИЛЕНДАРСКИ“**

**УТВЪРЖДАВАМ:**

**Андриана Белчева**

***Директор на НУ“Св.П.Хилендарски“***

***Заповед №***

**ПРОГРАМА ЗА ПРЕВЕНЦИЯ НА РАННОТО НАПУСКАНЕ НА УЧИЛИЩЕ**

на

*НУ“Свети Паисий Хилендарски“*

**село Зимница**

Решение на ПС , протокол № 11/ 14.09.2018 г.

**ОБЩИ ПОЛОЖЕНИЯ**

Сериозен проблем за образователната ни система са броят на отсъствията на учениците, некоректното им отразяване в училищната документация и бавният темп на намаляване на преждевременно напусналите училище ученици от задължителната училищна възраст.

Създаването на условия за редовното присъствие в училище и активната работа по време на учебния час са важни за бъдещето на всеки ученик. Те са гаранция за неговия успех, залог за по-добра квалификация и по-големи възможности за реализация, условие за повишаване качеството на образованието. Важна роля в това отношение има училището, което трябва да подхожда комплексно и същевременно индивидуално за всеки конкретен случай на ученик, застрашен от отпадане или вече напуснал училище.

Предприемането на адекватни и ефективни мерки от педагогическите екипи за намаляване броя на отсъствията и броя на преждевременно напусналите училище ученици следва да се основават на задълбочен анализ на причините, пораждащи тези явления, на оценка на ефикасността на съществуващите мерки и училищната политика.

Предлаганата програма е основана на разбирането, че главна ценност в образователната система е детето ,ученикът.

На основата на идентифицираните проблеми в програмата са представени конкретни мерки за реализиране на определените дейности.

Задачите на програмата са:

1. Да очертае дейности по формулираните мерки.

2. Да представи план за действие.

**І. Мерки**

**1**.Мерки за недопускане на фиктивно записване на ученици от всички форми на обучение

Отговорници: директор, кл. ръководители

**2**. Проучване и анализиране на основните причини за отсъствията на учениците и риска

от преждевременно напускане на училище.

Отговорници: кл. ръководители, пед. съветник, психолог

**3**. Механизъм за идентификация на учениците в риск от отпадане Отговорници: кл. ръководители; гл. учители

пед. съветник, психолог

**4**. Разработване и прилагане на мерки за намаляване на отсъствията на учениците.

Отговорници: кл. ръководители, учители пед. съветник, психолог

**5**.Мерки за подкрепа на учениците в риск от напускане чрез различни форми на ученическо самоуправление.

Отговорници: ученически съвет

**6.** Мерки за подкрепа на учениците в риск с участието на родителските общности.

Отговорници: кл. ръководители и родители

**7.** Мерки за подкрепа на учениците в риск от страна на представители на местната власт, гражданския сектор и работодателските организации.

Отговорници: кл. ръководители, УКПППУ пед. съветник, психолог

**8.** Разработване на механизъм за контрол на редовното и точното отразяване/нанасяне на отсъствията на учениците в училищната документация.

Отговорници: директор, кл. ръководители

**9**.Механизъм за реинтеграция на отпадналите от училището ученици.

Отговорници: кл. ръководители, учители пед. съветник, психолог

**Дейности**

**Дейност 1.** **Мерки за недопускане на фиктивно записване на ученици от всички форми на обучение:**

* Своевременно информиране за статута на ученици чрез поддържане на връзка с обществени институции
* Осъществяване на постоянна връзка с кметовете на малките населени места
* При необходимост осъществяване на посещения от страна на педагогическия персонал по домовете на деца в риск
* Своевременно попълване на регистъра в информационната система „Админ-RS“ – отразяване процесите на записване, преместване, преминаване в друга форма на обучение и напускане на образователната система
* Ежемесечно актуализиране на базата данни за броя на учениците и представяне в РУО.

**Дейност 2. Проучване и анализиране на основните причини за отсъствията на учениците и риска от преждевременно напускане на училище.**

**Начален етап:**

* Идентифициране на деца в риск от отпадане (класен ръководител, психолог)
* Ролята на класния ръководител (индивидуална работа с децата в риск)
* Осигуряване на възможности за индивидуална изява на децата
* Интеркултурно обучение (родители + учители)

**Дейност 3.** **Механизъм за идентификация на учениците в риск от отпадане**

* Класните ръководители в началото на учебната година, след проучване, изготвят *индивидуална оценка* за всеки ученик в риск. Резултатите от оценката на ситуацията на учениците под формата на доклад се предават на директора.

Срок: (*30 октомври*)

*Отговорници: кл. ръководител*

* *Създаване на регистър* за децата в риск в училището (информацията в този регистър може да се получи от друго училище, когато детето се премества, по служебен път). *Срок: постоянен*

*Отговорници: кл. ръководител, пед. съветник*

* *Формиране на екипи* според идентифицираните потребности на децата в риск да отпаднат от училище. (В екипа може да се включат представители на класните ръководители и други учители, на УКПППУ, на родителите, на учениците.)

*-* за деца в риск да отпаднат от училище поради *трудности в ученето*

*Отговорници****:*** кл. ръководители,

учители, родители,ученици

*-* за деца в риск да отпаднат от училище поради *поведенчески проблеми*

*Отговорници:* кл. ръководители, пед. съветник,психолог, УКПППУ

*-* за деца в риск да отпаднат от училище поради *социално-икономически проблеми*.

*Отговорници:* кл. ръководители, пед. съветник, психолог, родители

* Идентифициране на причините/фактори, които оказват силно влияние върху отпадането от училище.

*Социално-икономически причини*

* *Лошото качество на живота* на определени социални слоеве поставя сериозни препятствия пред образованието на децата и младежите от тези групи.
* *Ниските доходи* не позволяват на много семейства да покрият разходите на своите деца за образование (за учебници, тетрадки, дрехи, храна) и се посочват от родителите като главна причина за отпадане.
* Бедността на семейството е съществена причина за отпадането от училище.
* От друга страна, *детето*, което не посещава училище, е ценно и *като трудов ресурс* и често подпомага формирането на семейния бюджет или участва в домакинската работа. Основната им заетост е свързана със:

-събирането на вторични суровини или работа в строителството

-деца, които помагат на своето семейство чрез грижа за някои от своите братя, сестри, по-възрастен човек или в домашното стопанство.

*Образователните причини за отпадане от училище*

* затрудненията при усвояване на учебния материал
* слаб интерес към учебния процес и произтичащото от него нежелание да се посещава училище
* наличие на конфликтни отношения със съученици.

*Етнокултурната среда на детето оказва съществено влияние*

* ранното встъпване в брак
* лош жизнен стандарт и битови условия, безработица и др.
* влиянието на семейството (отглеждане на деца в непълни семейства

ниско образователно равнище на родителите, безотговорно родителство и др.).

Познаването на тези специфични гледни точки, които често извеждат проблема отвъд

собствената отговорност за неговото причиняване и съществуване, е важна предпоставка за ефективната превенция и ограничаване на отпадането от училище.

Родителитеакцентират върху трудната икономическа ситуация на семейството, бедността и невъзможността да се посрещнат разходите, свързани с образованието на детето.

**Дейност 4.**  **Разработване и прилагане на мерки за намаляване на отсъствията на учениците.**

**4.1. Преосмисляне и планиране на работата с родителите**

* Алтернативи на традиционната родителска среща
* Възможност да признаем собствените си грешки и желанието за промяна
* Умението да кажем, че имаме нужда от тяхната помощ
* Родителите – партньори и хора с идеи
* Разпределението на отговорности и ангажименти

**4.2. Превръщането на училището в място, в което всяко дете има място за изява**

* Включване на учениците във факултативна подготовка
* Създаване на клубни форми на работа по интереси; кръжоци (според желанията на децата), реализирани съвместно от учители и родители на доброволен принцип
* Организиране на различни конкурси и училищни инициативи
* Участие в общински и областни състезания и олимпиади
* Подобряване на системата за провеждане на консултации
* Гарантирането на личната свобода и достойнството на децата
* Възможност за участие в училищния живот като партньори
* Възможност за чести срещи с представители на различни институции, външни на училището.

**4.3. Превенция на отсъствията от училище и ранното напускане на системата**

* Индивидуална работа от страна на учители, класни ръководители, педагогически съветник, психолог със застрашените от отпадане ученици
* Засилване обучението по гражданско и здравно образование чрез беседи, срещи и интерактивни дейности
* Активизиране на ученическото самоуправление чрез включване на повече ученици в проекти на училището
* Осигуряване на ресурсно подпомагане на учениците със СОП
* Активна работа на УКПППУ с проблемните деца с цел приобщаване към училищния живот
* Стриктно отбелязване на отсъстващите ученици и системни текущи проверки от страна на ръководството на училището
* Своевременно информиране на родителите за отсъствията и успеха на учениците
* Съвместни дейности с училищното настоятелство за преодоляване на проблема с отпадане на ученици от училище
* Съвместна работа с МКБППМН , ДСП, отдел ,,Закрила на детето“, ДПС при РУ
* Популяризиране на добрите постижения на учениците на училищни празници и извънкласни мероприятия
* Организиране на извънучилищни дейности и извънкласни клубове по интереси

**Дейност 5. Мерки за подкрепа на учениците в риск от напускане чрез различни форми на ученическо самоуправление.**

В (*училище)* функционира ученически съвет, който се основава на принципа на самоуправлението, и ............ др.

**Самоуправлението** в училище:

- както в защита на правата и личността на ученика, така и за спазване на неговите задължения

- с цел осъществяване на връзка между ученическия съвет и обществеността

- за равноправно участие на ученици, родители и учители при решаването на проблеми

- за спазването на етиката между ученици и учители

- се основава на прозрачност в работата на ученическия съвет.

Обект на дейността на ученическия съвет са:

- учебно-възпитателният процес

- организиране и активизиране на живота на учениците в училище

- познаване и спазване на правата и задълженията на учениците

- опазване на училищното имущество.

Основни задачи са:

- С цялостната учебно-възпитателна работа да се съдейства за придобиване на интелектуални умения, социална култура и гражданска ангажираност, необходими за пълноценен живот на учениците в постоянно променящите се обществени отношения.

- Да се създадат предпоставки за личностна мотивация и ангажираност на учениците за съзнателно и активно участие в учебно-възпитателния процес, в училищните и извънучилищните дейности и мероприятия.

- Да се работи целенасочено за формиране у учениците на гражданско съзнание и социално поведение.

- Да се създадат подходящи условия и предпоставки за прилагане и развитие на различни форми на ученическо самоуправление и самоконтрол чрез училищния ученически съвет, ученическите съвети по класове и формираните във връзка с изпълнение на конкретни дейности комисии.

**Мерки**

* + Ангажиране и участие на учениците в риск от напускане в дейностите, касаещи ученическия вестник – събиране на материали, разпечатване, разпространяване
* Събиране и сглобяване на материали за Коледа, Св. Валентин и Осми март
* Оформяне на кът във фоайето на училището и изготвяне на коледна украса на училището
* Коледна дарителска акция за дом за деца, лишени от родителски грижи
* Изработване на мартенички
* Участие в акции за събиране, сортиране на детски играчки и дрехи и посещение на детски домове
* Изготвяне на забавни материали и игри за децата
* Участие в мероприятията на ученическия съвет, клубове, училищна библиотека

**Дейност 6. Мерки за подкрепа на учениците в риск с участието на родителските общности.**

* Работа с деца/ученици и семействата им преди възникване на проблеми и рискове
* Индивидуална работа с всяко дете в риск да отпадне от училище
* Повишаване чувствителността на родителите към нуждите на децата и развитие на умения за тяхното посрещане
* Конкретизиране на правилника на училището в частта му за налагане на наказания на учениците (брой отсъствия – вид наказание)
* Запознаване на родителите с правилника на училището и възможностите, които то дава за обучение и възпитание на децата
* Съгласуване на дейностите с ОЗД, МКБППМН, ДПС
* Сключване на споразумение с ЦОП – Община Мъглиж за съдействие и за предоставяне на услуги на детето и/или родителите
* Материално подпомагане на нуждаещи се семейства: безплатно осигуряване на дрехи и учебници и/или учебни помагала и пособия
* Осигуряване на индивидуални часове за консултация за подпомагане на изоставащите деца
* Санкциониращи мерки – спиране на социалните помощи, ако детето не посещава редовно училище
* Специализирана педагогическа подкрепа за изоставащите и застрашени от отпадане
* Използване на целодневна форма на обучение
* Осигуряване на средства за приобщаване на изоставащите и застрашени от отпадане към извънкласните форми на училищен живот
* Развитие на разбирането на детето за постигане на по-голяма отговорност за собственото му поведение
* Подкрепа на децата/учениците да направят информиран избор за своите постъпки и отношение към света
* Развитие на умения за взаимопомощ и приемане на различията

**Дейност 7. Мерки за подкрепа на учениците в риск от страна на представители на местната власт, гражданския сектор и работодателските организации.**

* На ниво училище се извършва индивидуална работа както с детето в риск, така и с другите членовете на семейството.
* Ако, независимо от предприетите от училището мерки, детето продължава да бъде в риск от отпадане, се изготвя *писмен доклад/уведомително писмо до ОЗД* за извършената работа с детето и неговото семейство.
* ОЗД предприема необходимите мерки за закрила след проучване и изготвяне на план за действие.

-Насочване на деца в риск – с решение на педагогическия съвет при НУ“Св.П.Хилендарски“

В ЦОП – община Мъглиж се изготвя план за предоставяне на услуги на детето и/или родителите

* + Санкциониране на родителите по ЗПУО.

**Дейност 8. Механизъм за контрол на редовното и точното отразяване/нанасяне на отсъствията на учениците в училищната документация.**

**Цел:** Настоящият механизъм е разработен с цел превенция на отсъствията на учениците.

**Задача**: Осъществяване на контрол за редовното и точното нанасяне/отразяване на отсъствията на учениците в училищната документация.

**Отговорници: к**ласен ръководител, учител, директор

**Дейности,** разпределени, както следва:

1. **Учител.**

- В началото на учебния час отразява в дневника на класа номерата на закъснелите и отсъстващите ученици.

- Ефективно провеждане на консултации по учебни предмети и допълнителни занимания с деца и ученици.

- Своевременно информира класните ръководители за наличие на ученици с допуснати голям брой извинени и неизвинени отсъствия по съответния учебен предмет.

1. **Класен ръководител.**

- Нанася стриктно броя извинени и неизвинени отсъствия на учениците в дневника на класа и в ученическата книжка.

- При установяване на голям брой неизвинени отсъствия своевременно информира родителите за отсъствията и успеха на учениците.

- Ежемесечно отразява общия бройизвинени и неизвинени отсъствия на учениците в книга за контрол.

- Ежемесечно писмено подава справка за ученици, допуснали над 5 неизвинени отсъствия до директора.

- Изготвя докладна записка до директора на училището относно ученици, предложени за налагане на наказание съгласно ЗПУО.

**3. Директор.**

- Разглежда подадените докладни записки относно ученици, предложени за наказание, и ги резолира до председателя на УКПППУ.

- Извършва системни проверки на дневници, бележници и следи за редовното нанасяне на отсъствията на учениците в дневника на класа и в ученическата книжка.

- Извършва периодични проверки по време на учебен час относно съответствие между броя на отсъстващите ученици и броя на нанесените отсъствия в дневника на класа.

- Въз основа на подадените справки от класните ръководители за ученици, допуснали над 5 неизвинени отсъствия за текущия месец, уведомява писмено Дирекцията за социално подпомагане.

- Свиква заседание на УКПППУ с цел изслушване на ученици, предложени за налагане на наказание.

- Писмено уведомява ДСП за предстоящи наказания на ученици.

- Извършва ежемесечен контрол върху изпълнението на задълженията на педагогическите екипи за непрекъснат контакт и информиране на родителите за развитието на детето/ученика и отсъствията му.

**Дейност 9. Механизъм за реинтеграция на отпадналите от училището ученици**

* Идентифициране на отпаднали ученици
* Мотивиране на отпадналите за продължаване на образованието чрез информационни кампании
* Работа с отпадналите и техните семейства
* Преодоляване на социалните пречки пред реинтеграцията на отпадналите ученици: закупуване на учебни пособия, материали и др.
* Дейности за наваксване на пропуснатия учебен материал, вкл. допълнителни занимания, допълнителни часове и др.
* Допълнителни занимания с децата и учениците, за които българският език не е майчин език
* Създаване на адаптивна приемна среда в училище: създаване на индивидуални учебни програми за наваксване на пропуснати знания и умения
* Допълнително обучение на учители и директори за работа с отпаднали ученици
* Въвеждане/реализиране на дейности за интеркултурно образование
* Реинтеграция на отпаднали ученици в училище и прилагане на механизми за превенция на повторно отпадане, вкл. чрез привличане на помощници на учителя
* Организиране на кампании за повишаване на осведомеността на родители относно ползите от това детето да посещава училище
* Организиране на срещи с родители и деца с цел разясняване необходимостта от завършена степен на образование
* Идентифициране на деца с изявени дарби, които да бъдат мотивирани да развиват своята дарба чрез допълнителни занимания
* Стимулиране чрез материална подкрепа на талантливите деца, чрез предоставяне на материали и пособия, необходими за развитие на дарбата на деца от социално слаби семейства.

**ПЛАН ЗА ДЕЙСТВИЕ**

|  |  |  |  |
| --- | --- | --- | --- |
| **№ ПО РЕД** | **ДЕЙНОСТИ** | **ОТГОВОРНИК** | **СРОК** |
| 1. | Разработване и прилагане на мерки за намаляване на отсъствията на учениците | кл. ръководители, пед. съветник, психолог,  учители, родители | Постоянен |
| 2. | Разработване на мерки за подкрепа на учениците в риск от страна на представителите на местната власт, гражданския сектор и работодателската организация | пед. съветник, психолог,  УКПППУ | Постоянен |
| 3. | Идентифициране на деца в риск от отпадане | класен ръководител  пед. съветник, психолог | Постоянен |
| 4. | Индивидуална работа от страна на учители и класни ръководители със застрашени от отпадане ученици (в часовете за консултации) | учители,  класни ръководители | Постоянен |
| 5. | Провеждане на разговори и индивидуални консултации с ученици на педагогическия съветник и класния ръководител | педагогически съветник  психолог  класни ръководители | Постоянен |
| 6. | Екипна работа на учители и възпитатели по класове | учители | Постоянен |
| 7. | Осигуряване на ресурсно подпомагане на учениците със СОП | ресурсен учител, | Постоянен |
| 8. | Стриктно отбелязване на отсъстващите ученици и системни текущи проверки от страна на ръководството на училището | учители,  директор | Постоянен  (ежемесечно) |
| 9. | Осигуряване на учебници и учебни помагала за:   * начален етап, допълнителни учебни пособия * прогимназиален етап, безплатни помагала | директор | Постоянен |
| 10. | Осигуряване на транспортни карти за учениците от гимназиален етап | директор | Постоянен |
| 11. | Срещи и празници на ученици. Организиране участието на учениците в извънучилищни дейности и извънкласни клубове по интереси | учители | Постоянен |
| 12. | Своевременно информиране на родителите за отсъствията и успеха на учениците чрез ученическите книжки и функционирането на електронен дневник | класни ръководители | Постоянен |
| 13. | Засилване обучението по гражданско и здравно образование чрез беседи, срещи и интерактивни дейности | класни ръководители | Ежемесечно |
| 14. | Своевременно уведомяване ДСП, отдел ,,Закрила на детето“ за ученици, допуснали повече от 5 неизвинени отсъствия | класни ръководители,  директор | Ежемесечно |
| 15. | Регулярно провеждане на родителски срещи | директор,  класни ръководители | По график |
| 16. | Популяризиране на добрите постижения на учениците на училищни празници и извънкласни мероприятия | директор | По график |
| 17. | Активизиране на ученическото самоуправление чрез включване на повече ученици в проекти на училището | комисия по разработване и реализиране на проекти | Постоянен |
| 18. | Активна работа на УКПППУ с проблемните деца с цел приобщаване към училищния живот съвместно с МКБППМН , ДСП, отдела ,,Закрила на детето“, ДПС при РУ | УКПППУ,  класни ръководители | Постоянен |

Настоящата програма е приета на педагогически съвет с решение протокол № 10/ 07.09.2016 г. и е утвърдена от директора на НУ4Св.П.Хилендарски“ със заповед № 193 / 08.09.2016 г.